# Βασίλειος Βασίλιεβιτς Κοϊνάς

### Από τη Βικιπαίδεια, την ελεύθερη εγκυκλοπαίδεια

Ο σοβιετικός πιλότος Βασίλειος Βασίλιεβιτς Κοϊνάς

Ο Βασίλειος Βασιλίεβιτς Κοϊνάς (1911 – 1940) ( ρωσικά Василий Васильевич Койнаш) ήταν Σοβιετικός πιλότος, Ήρωας της ΕΣΣΔ. Έλαβε μέρος στον Σοβιετικό – φιλανδικό πόλεμο 1939-1940.

Ο Βασίλειος Κοϊνάς γεννήθηκε στις 18 Ιανουαρίου 1911 στη πόλη Κριβοϊ Ρογκ της Περιφέρειας Ντνιπροπετρόφσκ (σημερινή Ουκρανία) της Ρωσικής Αυτοκρατορίας. Ουκρανός στην εθνικότητα. Από το 1931 ήταν μέλος του Πανενωσιακού Κομμουνιστικού Κόμματος (Μπολσεβίκων). Τελειώνοντας τις βασικές σπουδές του ο Κοϊνάς εισήλθε στη Βιομηχανική Τεχνική Σχολή με ειδίκευση στην συντήρηση τρένων ενώ την ίδια περίοδο παρουσίασε έντονη πολιτική δραστηριότητα συμμετέχοντας στα πολιτκά δρώμενα της σχολής του. Το 1932 εντάχθηκε στις γραμμές του Κόκκινου Στρατού και 2 χρονιά αργότερα είσελθε στην Σχολή Πιλοτών της Σοβιετικής Πολεμικής Αεροπορίας στο Χάρκοβο. Το 1939 φοίτησε στη Σχολή Πολιτικών Επιτροπών – της σχολής πού ετοίμαζε στελέχη για να επανδρώσουν την υπηρεσία που είχε επωμισθεί την πολιτική κατάρτιση των αξιωματικών και οπλιτών του σοβιετικού στρατεύματος.

Το πολεμικό βάπτισμα του πυρρός, ο λοχαγός της Σοβιετικής Αεροπορίας Κοϊνάς, το έλαβε κατά την διάρκεια του Σοβιετικό-φιλανδικού πολέμου 1939-1940 ως στρατιωτικός επίτροπος και πιλότος σε μοίρα της 50ης Ταξιαρχίας Άμεσου Βομβαρδισμού της 7ης Στρατιάς Αεροπορίας. Πραγματοποίησε πάνω 38 αποστολές αναγνώρισης και βομβαρδισμού πίσω από τις γραμμές των Φιλανδών. Στις 30 Ιανουαρίου και κάτω από ιδιαιτέρα κακές καιρικές συνθήκες ( χιονοθύελλα ) βομβάρδισε με επιτυχία θέσεις του εχθρού στην πόλη Σούμμα ενώ τρεις μέρες αργότερα πραγματοποιώντας παρόμοια αποστολή το αεροσκάφος του χτυπήθηκε από την φιλανδική αεράμυνα αλλά κατάφερε να γυρίσει στην βάση του. Την 1 Μαρτίου 1940 το αεροσκάφος του Κοϊνά χτυπήθηκε και υποχρεώθηκε σε αναγκαστική προσγείωση κοντά στην πόλη Βιπουρη (σημερινό Βύμποργκ της Περιφερείας Λένινγκραντ κοντά στην Αγ. Πετρούπολη). Κατά τη διαρκεια συμπλοκής με το φιλανδικο αποσπασμα που έσπευσε να συλλάβει τον σοβιετικό πιλότο, ο Κοϊνάς αυτοπυροβολήθηκε προτιμώντας να πεθάνει παρά να πέσει στα χέρια του εχθρού.

Για την πράξη του αυτή στις 23 Μαρτίου 1940 και με Διάταγμα του Προεδρείου του Ανώτατου Σοβιέτ της ΕΣΣΔ απονεμήθηκε στον Βασίλη Κοϊνά το Μετάλλιο του Ήρωα της Σοβιετικής Ένωσης μετά θάνατον – το σημαντικότερο μετάλλιο ανδρείας της ΕΣΣΔ καθώς και το Παράσημο Λένιν.

Η σωρός του Κοϊνά Βασιλείου Βασίλιεβιτς αναπαύεται στο Κοιμητήριο του Σεστρορέτσκ κοντά στην Αγία Πετρούπολη της Ρωσίας

## [Επεξεργασία] Πηγές

1. Βιογραφικό του Κοϊνά Βασιλείου στο ρωσική σελίδα Peoples.ru
2. Βιογραφικό του Κοϊνα Βασιλείου στη ρωσικη σελιδα Ηρωες της ΕΣΣΔ

Ανακτήθηκε από "http://el.wikipedia.org../../../%CE%B2/%CE%B1/%CF%83/%CE%92%CE%B1%CF%83%CE%AF%CE%BB%CE%B5%CE%B9%CE%BF%CF%82_%CE%92%CE%B1%CF%83%CE%AF%CE%BB%CE%B9%CE%B5%CE%B2%CE%B9%CF%84%CF%82_%CE%9A%CE%BF%CF%8A%CE%BD%CE%AC%CF%82_a59f.html"

Κατηγορίες: Σοβιετικοί | Ρώσοι | Γεννήσεις το 1911 | Θάνατοι το 1940

##### Views

- Άρθρο
- Συζήτηση
- Τελευταία έκδοση

##### Αναζήτηση